Achaia (nomus Graeciae)
Vide etiam paginam discretivam: Achaia (discretiva). Achaia (Neograece Αχαΐα, plenius νομός Αχαΐας) fuit usque ad annum 2010 una e tribus praefecturis (sive nomis) regionis (περιφέρεια) Graeciae Occidentalis, cuius caput erat urbs Patrae. Reformatione administrativa anni 2010 (vide: Libellus Callicratis) praefecturae iura ad regionem Graeciam Occidentalem et ad demos, quorum numerus coagmentatione valde minutus est, delata sunt. Territorium praefecturae nomine "Regionali Achaiae Unitate" permanet, quae quidem vi politica caret.